ולדימיר איביץ'

ולדימיר איביץ' (בסרבית-קירילית: Владимир Ивић; נולד ב-7 במאי 1977 בזרניאנין שביוגוסלביה) הוא כדורגלן עבר סרבי, אשר שיחק בעמדת הקשר ההתקפי, וכיום מאמן את קבוצת הכדורגל הרוסית קרסנודאר.

קריירה

קריירה כשחקן

איביץ' התחיל לשחק כדורגל מקצועי בפרולטר זרניאנין, וערך את הופעת הבכורה שלו בקבוצה הבוגרת בגיל 17 בעונת 1994/1995. בינואר 1998 עבר לפרטיזן בלגרד, שם שיחק שש שנים וזכה בשלוש אליפויות ושני גביעים. את הופעת הבכורה שלו בליגת האלופות ערך בעונת 2003/2004, ולאחר עזיבתו של סאשה איליץ' הוא מונה לקפטן הקבוצה. ב-133 משחקים הבקיע 64 שערים. לאחר מכן עבר לגרמניה וחתם בבורוסיה מנשנגלדבך אך לא הצליח להשתלב במועדון, ובשנת 2005 עבר ליוון ושם שיחק בא.א.ק. אתונה, אריס סלוניקי ופאוק סלוניקי עד לפרישתו ב-2012.

איביץ' ערך שמונה הופעות במדי נבחרת סרביה ומונטנגרו בין השנים 2001–2004. את הופעת הבכורה שלו ערך במונדיאל 2002, כשהחליף את דיאן סטנקוביץ' במשחק מול .

קריירה כמאמן
ביוני 2013 החל איביץ' לאמן את קבוצת הנוער של פאוק סלוניקי, וכבר בשנה הראשונה הוביל את הקבוצה לתואר. במרץ 2016 מונה איביץ' למאמן הקבוצה הבוגרת של המועדון, ובשנת 2017 זכה עמה בגביע היווני.

ב-31 במאי 2018 מונה למאמן מכבי תל אביב. בקיץ של אותה העונה, לא הצליח איביץ' להביא את מכבי תל אביב לשלב הבתים של הליגה האירופית, לאחר הפסד לקבוצת סרפסבורג 08.
ב-26 בספטמבר 2018 זכתה מכבי בגביע הטוטו.
לאחר מכן, מכבי תל אביב זכתה באליפות אשר הצליחה לשבור שיאים רבים. בסיום העונה נבחר על ידי ארגון השחקנים והמאמנים כ"מאמן העונה".

עונה לאחר מכן זכה איביץ' בפעם השנייה ברציפות באליפות, כשאחריה הודיע על כוונתו לעזוב את מועדון הכדורגל מכבי תל אביב.

ב-15 באוגוסט 2020 חתם בווטפורד. ב-19 בדצמבר 2020 פוטר מתפקידו.

ב-12 ביוני 2022 מונה לקדנציה שנייה למאמן מכבי תל אביב. ב-3 בינואר 2023, בתום משחק רבע גמר גביע המדינה בה ניצחה הקבוצה 5-0 את בני סכנין, פורסמה הודעה בה הקבוצה מודיעה על כך שחוזהו של איביץ' הותר.

ב-4 בינואר 2023, חתם איביץ׳ בקרסנודאר מליגת העל הרוסית. הוא הצליח להוליך את הקבוצה לגמר הגביע הרוסי בכדורגל והוכתר פעמיים למאמן החודש במהלך עונת 2023/2024.

תארים

כשחקן
 פרטיזן בלגרד
 אליפות סרביה ומונטנגרו: 1998/1999, 2001/2002, 2002/2003
 גביע סרביה ומונטנגרו: 2000/2002

כמאמן
 פאוק סלוניקי
 הגביע היווני: 2016/2017

 מכבי תל אביב
 אליפות המדינה: 2018/2019, 2019/2020
 גביע הטוטו: 2018/2019
 מאמן העונה בליגת העל: 2018/2019, 2019/2020
 אלוף האלופים: 2019/2020
 ווטפורד
 מאמן החודש בצ'מפיונשיפ: נובמבר 2020
 קרסנודאר
 מאמן החודש בליגת העל הרוסית בכדורגל: יולי-אוגוסט 2023, ספטמבר 2023

קישורים חיצוניים

הערות שוליים

כדורגלנים סרבים
קשרי כדורגל סרבים
זרניאנין: כדורגלנים
כדורגלני פרטיזן בלגרד
כדורגלני בורוסיה מנשנגלדבך
כדורגלני א.א.ק. אתונה
כדורגלני אריס סלוניקי
כדורגלני פאוק סלוניקי
מאמני כדורגל סרבים
מאמני מכבי תל אביב
מאמני ווטפורד
מאמני כדורגל זרים בישראל
ספורטאים סרבים בגרמניה
ספורטאים סרבים ביוון
ספורטאים סרבים בישראל
ספורטאים סרבים באנגליה
ספורטאים סרבים ברוסיה
סרבים שנולדו ב-1977